google/wiki40b huggingface dataset:
Δήμος Σερρών

Δημοτικές ενότητες και οικισμοί

]]
Ο Δήμος Σερρών διαιρείται σε 6 δημοτικές ενότητες, οι οποίες αντιστοιχούν στους 6 καταργηθέντες δήμους και κοινότητες. Κάθε δημοτική ενότητα διαιρείται σε κοινότητες, οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Πιο συγκεκριμένα (σε αγκύλες ο πληθυσμός σύμφωνα με την απογραφή του 2001):

Άνω Βροντούς

Η (πρώην αυτόνομη) κοινότητα Άνω Βροντούς έχει (πραγματικό) πληθυσμό 452 κατοίκους και περιλαμβάνει μόνο τον οικισμό Άνω Βροντού.

Ορεινής

Η (πρώην αυτόνομη) κοινότητα Ορεινής έχει (πραγματικό) πληθυσμό 820 κατοίκους και περιλαμβάνει μόνο τον οικισμό Ορεινή.
Μαυροράχη Αιτωλοακαρνανίας

Σημείωση

Μέχρι το 1920 υπήρχε οικισμός Μαυρορράχι στο δήμο Μεσολογγίου ενώ υπάρχει και ο οικισμός Μαυρορράχη Θεσσαλονίκης του δήμου Λαγκαδά.
Παχτακόρ Τασκένδης

Η πρώιμη Σοβιετική περίοδος

Η ημερομηνία κατά την οποία η Παχτακόρ πραγματοποίησε το πρώτο της επίσημο παιχνίδι ήταν 18 Απριλίου 1956. Τότε χρονολογείται, ουσιαστικά, και η δημιουργία του συλλόγου. Ο πρώτος αγώνας που έδωσε ήταν εναντίον μιας ομάδας από την πόλη της Χέρμπ (τότε την ονόμαζαν πόλη της Μολότοφ), τη Ζβέζντα. Το πρώτο γκολ στην ιστορία της Παχτακόρ πέτυχε ο Λάζεζ Μακσούντοφ με πέναλτι, το οποίο έμελλε να είναι και το νικητήριο γκολ.
Αντώνης Παπαδόπουλος (αγωνιστής)

Βιογραφία

Γεννήθηκε στον Άγιο Μέμνωνα Αμμοχώστου στις 26 Μαΐου 1929. Ο πατέρας του ήταν ιερέας.
Ως αθλητής ξεκίνησε από το στίβο, λαμβάνοντας για πρώτη φορά μέρος σε αγώνες στις 17 Απριλίου 1947, στο στάδιο ΓΣΕ, στους 32ους Παγκύπριους Αγώνες Στίβου. Την ίδια χρονιά εντάχθηκε στην Ανόρθωση και έως το 1950 ήταν βασικό στέλεχος της ποδοσφαιρικής ομάδας.
Το 1950 πήγε για σπουδές στην Εθνική Ακαδημία Σωματικής Αγωγής. Στην Ελλάδα ήταν μέλος της ΑΕΚ, της οποίας διετέλεσε και αρχηγός. Στους Πανελλήνιους Αγώνες του 1953 της Αλεξανδρούπολης υπήρξε σημαιοφόρος της ΑΕΚ. Παρόλο που θα μπορούσε να παραμείνει στην ΑΕΚ, μετά την ολοκλήρωση των σπουδών του το 1954, προτίμησε να επιστρέψει στην Κύπρο και στην Ανόρθωση. Διετέλεσε προπονητής και αρχηγός της ποδοσφαιρικής ομάδας (1954-55). Παράλληλα ήταν γυμναστής στο Ελληνικό Γυμνάσιο Αμμοχώστου.

Απελευθερωτικός αγώνας

Κατά τον απελευθερωτικό αγώνα 1955-59 ήταν αγωνιστής και από τα πρωτοκλασάτα στελέχη της ΕΟΚΑ. Το ψευδώνυμο του ήταν «Άγρας». Το 1955 συνελήφθη μέσα στο οίκημα της Ανόρθωσης και οδηγήθηκε στα κρατητήρια της Κοκκινοτριμιθιάς, από τα οποία εννέα μήνες αργότερα απέδρασε και κατέφυγε στα βουνά ως αντάρτης. Στις 3 Μαρτίου 1957 βρισκόταν με τον ήρωα και φίλο του Γρηγόρη Αυξεντίου στο κρησφύγετο του στο Μαχαιρά μαζί με άλλους δύο συμπολεμιστές τους. Οι Άγγλοι περικύκλωσαν το κρησφύγετο. Ο υπαρχηγός Αυξεντίου έδωσε εντολή στους συναγωνιστές τους να παραδοθούν ενώ ο ίδιος έμεινε μέσα στο κρυσφήγετο. Ο Αντώνης Παπαδόπουλος συνελήφθη ενώ ο Γρηγόρης Αυξεντίου πυρπολήθηκε από τους Άγγλους.

Μετά τον αγώνα

Μετά την ανεξαρτησία της Κύπρου διετέλεσε πρόεδρος της Τοπικής Επιτροπής ΣΕΓΑΣ Κύπρου (ΤΕΣΚ), προϊστάμενος σωματικής υγείας του Υπουργείου Παιδείας και Πολιτισμού και μέλος του διοικητικού συμβουλίου του Κυπριακού Οργανισμού Αθλητισμού.
Πέθανε στις 2 Αυγούστου 1981. Η Ανόρθωση έδωσε στο νέο της στάδιο (το οποίο ολοκληρώθηκε το 1986) το όνομα του, το στάδιο Αντώνης Παπαδόπουλος.
Ειλέσιον

Το Ειλέσιο ήταν αρχαία Βοιωτική πόλη χτισμένη στην νότια Βοιωτία Από την περιγραφή του Στράβωνα φαίνεται πως βρισκόταν στην περιοχή της Τανάγρας, και πιο συγκεκρμένα κοντά στην περιοχή της σημερινής Ασωπίας, καθώς αναφέρεται ανάμεσα σε άλλες πόλεις της περιοχής. Η πόλη αναφέρεται επίσης από τον Όμηρο ως μία από τις βοιωτικές πόλεις που πήραν μέρος στον Τρωικό πόλεμο
Άγιοι Απόστολοι Μεσσηνίας

Τοποθεσία

Οι Άγιοι Απόστολοι βρίσκονται βορειοανατολικά από το Βλαχόπουλο από το οποίο απέχουν 7 περίπου χιλιόμετρα και επίσης βορειοανατολικά από τη Χώρα από την οποία απέχουν περίπου 12 χιλιόμετρα. Έχουν υψόμετρο 440 μέτρα και απέχουν από τις ακτές του Ιονίου Πελάγους περίπου 18 χιλιόμετρα. Κοντά στους Αγίους Αποστόλους βρίσκονται, προς τα νοτιοδυτικά τους το Τουλούπα Χάνι σε απόσταση 3 περίπου χιλιομέτρων, προς τα βορειοδυτικά τους το Κοντογόνι σε απόσταση περίπου 3 χιλιομέτρων, προς τα ανατολικά τους το Μηλιώτι σε απόσταση 2 περίπου χιλιομέτρων και προς τα νοτιανατολικά τους ο Βλάσης, σε απόσταση 2,5 περίπου χιλιομέτρων αντίστοιχα.

Ιστορία του οικισμού

Η περιοχή του οικισμού, έχει μακρόχρονη ιστορία που ακολουθεί την ιστορία της Μεσσηνίας και της ευρύτερης περιοχής της Πυλίας. Κατά την αρχαιότητα, ήταν τμήμα του βασιλείου του Νέστορα, της αρχαίας Πύλου. Οι Άγιοι Απόστολοι αναγνωρίσθηκαν και προσαρτήθηκαν, το 1991, στην Κοινότητα Παπαφλέσσα. με έδρα τον Παπαφλέσσα. Παρέμειναν ως οικισμός της Κοινότητας Παπαφλέσσα, από το 1991 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», οι Άγιοι Απόστολοι υπήχθησαν στον κατηργημένο Δήμο Παπαφλέσσα, ως το 2010. Από το 2011, μετά τις νέες αλλαγές του σχεδίου «Καλλικράτης» οι Άγιοι Απόστολοι ανήκουν πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με τη συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Οι Άγιοι Απόστολοι σήμερα είναι οικισμός της Τοπικής Κοινότητας του Παπαφλέσσα του Δήμου Πύλου-Νέστορος, στην οποία υπάγονται επίσης οι οικισμοί: Το Κοντογόνιον και ο Παπαφλέσσας (έδρα).
2900 Λούμπος Πέρεκ

Φυσικά χαρακτηριστικά

Τα φυσικά χαρακτηριστικά του Λούμπος Πέρεκ είναι άγνωστα.
Παγκόσμιο Κύπελλο Συλλόγων 2007

To Παγκόσμιο Κύπελλο Συλλόγων 2007 (επισήμως: FIFA Club World Cup Japan 2007 presented by Toyota) ήταν μία ποδοσφαιρική διοργάνωση που διεξήχθη από τις 7 έως τις 16 Δεκεμβρίου 2007. Ήταν η 4η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στην Ιαπωνία. Τροπαιούχος ανεδείχθη η ιταλική Μίλαν που κέρδισε στον τελικό με 4-2 τη αργεντίνικη Μπόκα Τζούνιορς.
Πέτρος Βράιλας Αρμένης

Βιογραφικά στοιχεία

Γεννήθηκε στην Κέρκυρα το 1812. Σπούδασε αρχικά στην Ιόνιο Ακαδημία. Από εκεί μετέβη στο Παρίσι, όπου ασχολήθηκε με την Φιλοσοφία. Μετά από πολυετείς σπουδές επέστρεψε στην πατρίδα του και διορίστηκε καθηγητής της Φιλοσοφίας στην Ιόνιο Ακαδημία. Λίγο μετά την μεταπολίτευση του 1862 αναδείχτηκε καθηγητής της Φιλοσοφίας στο Εθνικό Πανεπιστήμιο. Κλήθηκε να αντικαταστήσει τον Φίλιππο Ιωάννου, τον οποίο απάλλαξε η νέα κυβέρνηση επειδή τον θεωρούσε φιλοβασιλικό, αλλά δε δέχτηκε τη θέση.
Ασχολήθηκε και πρωτύτερα με την πολιτική, αλλά από την ένωση όμως και μετά αφοσιώθηκε αποκλειστικά στον δημόσιο βίο. Έγινε βουλευτής στα Επτάνησα και μετά την ένωση με την Ελλάδα τον έστειλαν πληρεξούσιο στην Εθνοσυνέλευση στην Αθήνα.
Στην Αθήνα έγινε Υπουργός των Εξωτερικών και σύντομα διετέλεσε Πρεσβευτής της Ελλάδας στην Αγία Πετρούπολη, στο Παρίσι και στο Λονδίνο. Τέλη του έτους 1878 και αρχές του 1879 έγινε πληρεξούσιος της Ελλάδας στην Κωνσταντινούπολη, για να διαπραγματευτεί τον καθορισμό της νέας μεθοριακής γραμμής.
Έλαβε επίσης μέρος στη διάσκεψη των Μεγάλων Δυνάμεων του 1880 στο Βερολίνο.
Απεβίωσε στο Λονδίνο το 1884.
Διαγωνισμός Νέων Χορευτών Eurovision 2015

Τοποθεσία

Στις 24 Απριλίου του 2014, η πόλη Πίλζεν επιλέχθηκε να φιλοξενήσει τον διαγωνισμό. Οι λόγοι πίσω από αυτό ήταν ότι η πόλη βγήκε ως πολιτιστική πρωτεύουσα της Ευρώπης για το 2015, και θα ήταν καλό να συμπέσουν μαζί. Τον Νοέμβριο του 2014, ανακοινώθηκε ότι η δημόσια ραδιοτηλεόραση της Τσεχίας, η ČT έχει επιλέξει τον χώρο διεξαγωγής, το New Theatre (Νέο θέατρο). Το κτήριο εγκαινιάστηκε στις 1 Σεπτεμβρίου του 2014, αναδύοντας το έργο του Μπέντριχ Σμέτανα, The Bartered Bride (ελληνικά: Η ανταλλαγμένη νύφη).

Μορφή

Η μορφή του διαγωνισμού περιλαμβάνει μη-επαγγελματίες χορευτές ηλικίας 16 μέχρι 21 ετών, συμμετέχοντας σε χορούς της δικής τους επιλογής, που έχουν προετοιμάσει αρκετό καιρό πριν τον διαγωνισμό.
Οι κριτές από επαγγελματική πτυχή αντιπροσωπεύουν τα στοιχεία του μπαλέτου και των μοντέρνων χορών. Οι κριτές επιλέγουν τις δύο καλύτερες εμφανίσεις και τις ψηφίζουν.

Παρουσιαστές

Στις 10 Μαρτίου του 2015, η ČT ανακοίνωσε ότι ο Libor Bouček θα είναι ο παρουσιαστής του διαγωνισμού. Ο Libor είναι γνωστός ως παρουσιαστής της τηλεόρασης, μιλάει Τσεχικά και Αγγλικά. Έχει αρκετή εμπειρία για την φιλοξενία του διαγωνισμού αφού στην πιο πρόσφατη εμφάνιση του που ήταν στο Ευρωπαϊκό Πρωτάθλημα Ανοιχτού Στίβου 2014, όπου δήλωσε ότι το ρεπερτόριό του είναι ο λόγος που επιλέχθηκε ως παρουσιαστής.
Νάντια Μπγιόρλιν

Βιογραφία

Η Νάντια γεννήθηκε στο Νιούπορτ του Ρόουντ Άιλαντ στις Ηνωμένες Πολιτείες αλλά μεγάλωσε και παρέμεινε μέχρι την ηλικία των επτά στη Σουηδία. Πατέρας της ήταν ο Σουηδός συνθέτης Ουλφ Μπγιόρλιν (1933-1993). Η Ιρανικής καταγωγής μητέρα της, Φάρι, είναι διακοσμήτρια εσωτερικών χώρων. Η Νάντια μιλάει Σουηδικά, Φαρσί και Αγγλικά ενώ τραγουδάει και σε πολλές άλλες γλώσσες. H Νάντια είναι επίσης γνωστή για την υπέροχη υψίτονη (σοπράνο) φωνή της. Όταν μετακόμισε στη Φλόριντα φοίτησε, μαζί με τα αδέρφια της Ουλφ και Ζαν Πωλ, σε καλλιτεχνικό σχολείο όπου και διακρίθηκε στη μουσική και το θέατρο. Κατά το παρελθόν συμμετείχε και σε διαγωνισμούς ομορφιάς και το 1998 είχε εκλεχθεί 2η αναπληρωματική Μις Φλόριντα Τιν.

Σταδιοδρομία

H πιο γνωστή δουλειά της Νάντια, τουλάχιστον για τις Η.Π.Α, είναι η σαπουνόπερα Μέρες αγάπης (Days Of Our Lives). Η πρώτη της εμφάνιση στη σειρά έγινε τον Δεκέμβριο του 1999 ερμηνεύοντας το ρόλο της Κλόε Λέιν, μιας δειλής και συνεσταλμένης κοπέλας με μεγάλα γυαλιά. Σταδιακά ο χαρακτήρας της άλλαξε και μεταμορφώθηκε σε μια πανέμορφη νεαρή γυναίκα που ερωτεύθηκε τον πλούσιο και δημοφιλή Φίλιπ Κιριάκις.
Η Νάντια εγκατέλειψε το καστ της σειράς για πρώτη φορά τον Ιούνιο του 2003 προκειμένου να ασχοληθεί με την καριέρα της στο χώρο του τραγουδιού. Ξαναγύρισε το Νοέμβριο του 2004 για να εγκαταλείψει και πάλι τη σειρά σχεδόν ένα χρόνο αργότερα. Ακολούθησαν σποραδικές εμφανίσεις σε διάφορες τηλεοπτικές σειρές μεταξύ των οποίων οι Jake in Progress και Out of Practice.
Το 2007 συμμετείχε σε δύο κινηματογραφικές ταινίες. Το ανεξάρτητο φιλμ If I Had Known I was a Genius βγήκε στις αίθουσες για πρώτη τον Ιανουάριο του 2007 στο Φεστιβάλ του Σαντάνς με πρωταγωνιστές τους Γούπι Γκόλντμπεργκ, Σάρον Στόουν, Τάρα Ριντ και Μάρκους Ρέντμοντ. Στις 13 Απριλίου του 2007 έκανε πρεμιέρα η δεύτερη της ταινία για το 2007, το φιλμ Redline με συμπρωταγωνιστές τους Έντι Γκρίφιν και Νέιθαν Φίλιπς. Στην ταινία αυτή η Νάντια ερμηνεύει το ρόλο της Νατάσα, μια νεαρής γυναίκας παθιασμένης με τα γρήγορα αυτοκίνητα και τους αγώνες που είναι παράλληλα η τραγουδίστρια ενός μικρού ανεξάρτητου συγκροτήματος. Στην πορεία της ταινίας θα βρεθεί μπλεγμένη σε παράνομους αγώνες ταχύτητας που διοργανώνονται για τη διασκέδαση πολυεκατομμυριούχων που ψάχνουν ακραίες συγκινήσεις.
Πανελλήνιο πρωτάθλημα ανώμαλου δρόμου γυναικών 1963

Το Πανελλήνιο πρωτάθλημα ανώμαλου δρόμου γυναικών 1963 διεξήχθη στις 10 Μαρτίου στην Αθήνα, στον Παράδεισο Αμαρουσίου, σε απόσταση 2000 μέτρων. Πρωταθλήτρια στο ομαδικό αναδείχθηκε η ομάδα της Εθνικής Ακαδημίας Σωματικής Αγωγής (ΕΑΣΑ) για έβδομη φορά και στο ατομικό η Άλκη Κατσικαδέλλη για τέταρτη συνεχόμενη χρονιά.
Κρόκος του Βελουχιού

Περιγραφή

Ο κρόκος του Βελουχιού είναι βολβώδης χοανοειδής πόα. Φέρει άνθη λιλά-μπλε έως σκούρα μοβ ύψους 10 εκ., μερικές φορές με σκούρες άκρες. Λαιμός απαλός λιλά ή λευκός, φύλλα 2-4 (-5), που αναπτύσσονται γύρω από το σωλήνα του περιγονίου (1). Ανθήρες με τρία στίγματα ακέραια, πεπλατυσμένα σε χρώματα κίτρινο και πορτοκαλί, που διαιρούνται και επεκτείνονται κοντά στην κορυφή. Ο βολβός του περιβάλλεται από νηματώδεις ή δικτυωτούς χιτώνες. Ανθίζει την άνοιξη, τους μήνες Μάιο-Ιούλιο.

Εξάπλωση και βιότοπος

Είναι είδος ενδημικό της Νότιας Βαλκανικής Χερσονήσου, με εξάπλωση βορείως των συνόρων της χώρας μας από την Αλβανία και τη Βόρεια Μακεδονία μέχρι την Βουλγαρία. Στην Ελλάδα ευδοκιμεί στα βουνά της Βόρειας και Κεντρικής Ελλάδας, νότια μέχρι τον Παρνασσό. Απαντά σε φυλλοβόλα δάση οξιάς και κωνοφόρων και ανοιχτά αλπικά λιβάδια, στα 950-2600 μέτρα, όπου σχηματίζει μεγάλα χαλιά. Είναι ευρέως κοινό στη χώρα και θεωρείται είδος Χαμηλού Κινδύνου (LC)  Προτιμά μέρη προσήλια  και αντέχει στις χαμηλές θερμοκρασίες. Γι’ αυτό πολλές φορές τον συναντάμε να ξεπροβάλλει μέσα από το χιονισμένο τοπίο.
1999 Χιραγιάμα

Φυσικά χαρακτηριστικά

Η μέση διάμετρος του Χιραγιάμα εκτιμάται σε 33,95 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,088 ± 0,012. Ο Χιραγιάμα περιστρέφεται γύρω από τον εαυτό του μία φορά κάθε 15 ώρες και 38 λεπτά.
Βουλή των Αντιπροσώπων της Ζανζιβάρης

Η Βουλή των Αντιπροσώπων της Ζανζιβάρης είναι το ημιαυτόνομο νομοθετικό σώμα της Ζανζιβάρης
Η τρέχουσα Βουλή των Αντιπροσώπων σχηματίστηκε μετά της εκλογές της 30ης Οκτωβρίου 2005 και έχει συνολικά 81 μέλη. Τα 50 μέλη εκλέγονται απευθείας σε μονοεδρικές περιφέρειες με απλό πλειοψηφικό σύστημα. Ο Πρόεδρος της Ζανζιβάρης διορίζει 10 επιπλέον μέλη και 5 έδρες φυλάσσονται για διορισμένους από την κυβέρνηση περιφερειακούς επιτρόπους. 15 έδρες προορίζονται για γυναίκες και συμπληρώνονται σε κομματική βάση. Η 81η έδρα καταλαμβάνεται από τον Γενικό Εισαγγελέα.
ΧΝΚ Ριέκα

Ιστορία

Ιδρύθηκε το 1925 σαν Ουνιόν σπορτίβα Φιουμεάνα και την ίδια χρονιά εντάχτηκε στην Γ εθνική της Ιταλίας. Ο λόγος ήταν ότι τότε η ευρύτερη περιοχή του Φιούμε όπου είναι και η Ριέκα ανήκε στην Ιταλία. Αγωνίστηκε δύο χρονιές στην Β΄Εθνική του Ιταλικού πρωταθλήματος, το 1929-1930 και 1940-1941. Το 1945 με την λήξη του Β΄Παγκοσμίου πολέμου το Φιούμε περνάει στην Γιουγκοσλαβία και η Ουνιόν σπορτίβα Φιουμεάνα εντάσσεται στην Γιουγκοσλαβική ποδοσφαιρική ομοσπονδία όπου αγωνίστηκε μέχρι το 1992 όταν και διαλύθηκε η Γιουγκοσλαβία. Σήμερα αγωνίζεται στα πρωταθλήματα της Κροατίας. Στις 3 Ιουνίου 1954 πήρε το σημερινό της όνομα.
Ντιμίτρι Μιχαλάς

Βιογραφικά στοιχεία

Γεννήθηκε στο Λος Άντζελες από γονείς ελληνικής καταγωγής. Πήρε το πτυχίο του στη φυσική και στην αστρονομία με άριστα από το Πανεπιστήμιο της Καλιφόρνια στο Λος `Αντζελες (UCLA) σε ηλικία 20 ετών (Ιούνιος 1959). Στη συνέχεια, μέσα σε ένα έτος πήρε Μάστερ από το Τεχνολογικό Ινστιτούτο της Καλιφόρνια και τρία χρόνια αργότερα το διδακτορικό του από το ίδιο ίδρυμα, το περίφημο «Καλτέκ». Επίσης στη μικρή σχετικώς ηλικία των 42 ετών εκλέχθηκε μέλος της αμερικανικής Εθνικής Ακαδημίας Επιστημών.
Η σταδιοδρομία του ως καθηγητή άρχισε από το Τμήμα Αστροφυσικών Επιστημών στο Πανεπιστήμιο Πρίνστον. Το μεγαλύτερο όμως μέρος της πέρασε στο Πανεπιστήμιο του Σικάγου, στο Πανεπιστήμιο του Κολοράντο και στο Πανεπιστήμιο του Ιλινόι στην Ουρμπάνα-Σαμπέιν.
Ερευνητικά, σημαντική υπήρξε η συνεισφορά του Μιχαλά στο πεδίο της υδροδυναμικής της ακτινοβολίας, ενώ ανέπτυξε γενικότερα νέες μεθοδολογίες στην αστροφυσική που έδωσαν αποτελέσματα μεγάλης σημασίας. Εξάλλου, υπήρξε ίσως ο κορυφαίος ειδικός παγκοσμίως επί δεκαετίες και στα πεδία της μεταφοράς ακτινοβολίας και της ποσοτικής αστρονομικής φασματοσκοπίας. Επίσης, υπήρξε πρωτοπόρος στην υπολογιστική φυσική.
Αξιόλογο είναι και το συγγραφικό του έργο, αφού συνέγραψε (μόνος του ή σε συνεργασία) επτά βιβλία, ιδιαίτερα πανεπιστημιακά συγγράμματα όπως το Galactic Astronomy (Γαλαξιακή Αστρονομία), αλλά και μία ποιητική συλλογή.
Ο Μιχαλάς υπέφερε από διπολική διαταραχή και είχε γράψει αρκετά δοκίμια πάνω στο πρόβλημά του αυτό. Πέθανε κατά τη διάρκεια του ύπνου του στο σπίτι του στη Σάντα Φε του Νέου Μεξικού σε ηλικία 74 ετών. Σύμφωνα με την επιθυμία του, το σώμα του δωρήθηκε μετά τον θάνατό του στην Ιατρική Σχολή του Πανεπιστημίου του Νέου Μεξικού και η βιβλιοθήκη του στο Τεχνολογικό Ινστιτούτο του Νέου Μεξικού.
Θρησκεία στην Ιορδανία

Το Σουνιτικό Ισλάμ είναι η κυρίαρχη θρησκεία στην Ιορδανία. Οι μουσουλμάνοι αποτελούν περίπου το 95% του πληθυσμού της χώρας, από τους οποίους το 93% από αυτούς αυτοπροσδιορίζονται ως Σουνίτες—το υψηλότερο ποσοστό στον κόσμο. Επίσης, υπάρχει ένας μικρός αριθμός Μουσουλμάνων Αχμάντι, και κάποιοι Σιίτες. Πολλοί Σιίτες είναι Ιρακινοί και Λιβανέζοι πρόσφυγες.
Η χώρα διαθέτει επίσης μία από τις αρχαιότερες Χριστιανικές κοινότητες στον κόσμο, που συνυπάρχει με τον υπόλοιπο πληθυσμό. Αποτελούσαν το 4.2% του πληθυσμού, όταν η χώρα είχε 5 εκατομμύρια κατοίκους το 2005, μειωμένο από το 20% στην δεκαετία του 1930. Η μείωση οφείλεται σε διάφορους λόγους, κυρίως λόγω των υψηλών ποσοστών μετανάστευσης Μουσουλμάνων στη χώρα. Περισσότεροι από τους μισούς είναι Έλληνες Ορθόδοξοι. Οι υπόλοιποι είναι Καθολικοί Λατινικής ή Ελληνικής ιεροτελεστίας, Σύριοι Ορθόδοξοι, Προτεστάντες και Αρμένιοι. Πιστεύεται ότι ο αριθμός των Ιορδανών Χριστιανών είναι περίπου 250.000-400,000 άτομα εκτός από δεκάδες χιλιάδες Σύριους και Ιρακινούς Χριστιανούς στη χώρα. Το 2015, μια μελέτη εκτιμά ότι σε περίπου 6.500 χριστιανούς από Μουσουλμανικό υπόβαθρο στη χώρα, οι περισσότεροι από αυτούς ανήκουν σε κάποια μορφή του Προτεσταντισμού.
Υπάρχουν περίπου 20.000-32.000 Δρούζοι που ζουν κυρίως στο βόρειο τμήμα της Ιορδανίας, ενώ υπάρχουν λιγότερα από 800 άτομα που ασκούν την Πίστη Μπαχάι και ζουν κυρίως στο Χωριό Αντάσια κοντά στην Κοιλάδα του Ιορδάνη.
Δεν υπάρχουν νομικοί περιορισμοί σχετικά με τους Εβραίους, αλλά το 2006 δεν αναφέρθηκαν Εβραίοι πολίτες. Οι Μπαχάι και οι θρησκευτικές μειονότητες εξασκούν ελεύθερα στην Ιορδανία, αλλά με συγκεκριμένους περιορισμούς.

Διανομή

Τα ποσοστά διαφέρουν ελαφρώς σε διάφορες πόλεις και περιοχές. Για παράδειγμα, η νότια Ιορδανία και πόλεις όπως η Ζάρκα έχουν το υψηλότερο ποσοστό Μουσουλμάνων, ενώ πόλεις όπως το Αμμάν, η Ιρμπίντ, η Μαντάμπα, το Σαλτ και η Καράκ έχουν μεγαλύτερες Χριστιανικές κοινότητες από τον εθνικό μέσο όρο, και οι πόλεις Φουχέις, Αλ Χουσν και Ατζλούν έχουν πλειοψηφία Χριστιανών ή το ποσοστό τους είναι πολύ μεγαλύτερο από τον εθνικό μέσο όρο. Πολλά χωριά έχουν μικτό Χριστιανικό/Μουσουλμανικό πληθυσμό, όπως τα Κουφράντζα και Ραϊμούν στο βορρά.
Οι Αγγλικανοί/Επισκοπικοί στην Ιορδανία είναι υπό την εποπτεία του Αγγλικανού Επισκόπου της Ιερουσαλήμ. Η Εκκλησία του Σωτήρος είναι η μεγαλύτερη συναγωγή με βάση τη συμμετοχή από κάθε εκκλησία σε ολόκληρη την Επισκοπική Εκκλησία της Ιερουσαλήμ. Άλλες Επισκοπικές εκκλησίες βρίσκονται στις πόλεις Ασραφίγια, Σαλτ, Ζάρκα, το στρατόπεδο προσφύγων Μάρκα, την Ιρμπίντ, το Αλ Χουσν και την Άκαμπα.

Κοινωνική ζωή

Σε γενικές γραμμές, οι Μουσουλμάνοι και οι Χριστιανοί ζουν μαζί χωρίς μεγάλα προβλήματα σχετικά με τις διαφορές και διακρίσεις. Ωστόσο, οι μικρότερες μειονότητες, που αποτελούνται από μικρές κοινότητες Σιιτών, Μπαχάι και Δρούζων, δέχονται στο μέγιστο δυνατό βαθμό τις θρησκευτικές διακρίσεις από την κυβέρνηση. Για παράδειγμα, υπάρχουν περιπτώσεις απόρριψης αναγνώρισης των μελών της Πίστης Μπαχάι και της Αγγλικανικής Εκκλησίας από την Ιορδανική κυβέρνηση.
Εθνικό Ιστορικό Μουσείο (Βραζιλία)

Χρονικό του Μουσείου

Το Μουσείο ιδρύθηκε τον Αύγουστο του 1922 με διάταγμα του Προέδρου Επιτάσιου Πεσόα και άρχισε τις δραστηριότητές του τον Οκτώβριο, με ολοκληρωμένη παρουσίαση της Εκθέσεως της Εκατονταετηρίδος (από την ανεξαρτησία της χώρας), σε δύο ειδικές αίθουσες της Casa do Trem (Αποθήκης Πυρομαχικών). Πρώτος ιστορικά διευθυντής του υπήρξε ο συγγραφέας και πολιτικός Γκουστάβου Μπαρόζο (1888-1959), ο οποίος είχε έντονο ενδιαφέρον για τη λαογραφία και παρέμεινε διευθυντής μέχρι τον θάνατό του.
Κατά τα 75 χρόνια της συνεχούς λειτουργίας του, το μουσείο συγκέντρωσε τη μεγάλη συλλογή του, υπο την αιγίδα του Υπουργείου Πολιτισμού της Βραζιλίας, και έγινε σημαντικό κέντρο πολιτισμού, επεκτεινόμενο βαθμιαία σε όλο το αρχιτεκτονικό συγκρότημα του Ακρωτηρίου Calaboose, όπου κάποτε βρισκόταν το οχυρό Σαντιάγκο.
Ως το πρώτο μουσείο της Βραζιλίας που διοργάνωσε επίσημα μαθήματα μουσειολογίας, το Εθνικό Ιστορικό Μουσείο χρησίμευσε ως το εφαλτήριο για τη δημιουργία άλλων, τοπικών σημαντικών μουσείων.
Σήμερα το συγκρότημα του Μουσείου καταλαμβάνει έκταση 20.000 τετραγωνικών μέτρων. Τα άνω των 287.000 αντικειμένων του εκτίθενται σε περισσότερες από 25 μόνιμες και μη εκθέσεις.
Η βιβλιοθήκη του Μουσείου έχει περισσότερους από 57.000 τίτλους βιβλίων, πολλά των προηγούμενων αιώνων (τα παλαιότερα είναι του 15ου αιώνα), καθώς και 50.000 έγγραφα και φωτογραφίες.

Η συλλογή

Ο σχηματισμός της συλλογής του Εθνικού Ιστορικού Μουσείου επικεντρώθηκε σε εκθέματα διαφορετικά εκείνων άλλων μουσείων που υπήρχαν ήδη την εποχή της ιδρύσεώς του. Τεκμήρια και νομίσματα αποκτήθηκαν από το Εθνικό Αρχείο της Βραζιλίας και το Γραφείο Νομισμάτων της Εθνικής Βιβλιοθήκης. Συνεργάσθηκαν επίσης για τον εμπλουτισμό του Μουσείου το Νομισματοκοπείο, το Εθνικό Μουσείο Καλών Τεχνών, του Υπουργείο Στρατιωτικών και το Υπουργείο Ναυτικού.
Συλλογές ιδιωτών συλλεκτών, όπως του γερουσιαστή Μιγκέλ Καλμόν ντε Πιν ε Αλμέιντα, της οικογένειας Guinle και της μουσειολόγου Σοφία Τζόμπιν, βοήθησαν επίσης δωριζόμενες το Μουσείο στην αρχική του περίοδο. Μία ακόμη σημαντική ιδιωτική συλλογή που ενσωματώθηκε στο Μουσείο στα πρώτα του χρόνια είναι τα φιλντισένια θρησκευτικά γλυπτά του επιχειρηματία Σόουζα Λίμα.

Η ψηφιακή συλλογή

Η ψηφιακή συλλογή του Εθνικού Ιστορικού Μουσείου είναι ένα online αποθετήριο ανοικτό στο κοινό, που περιέχει εκθέματα και τεχνικά δεδομένα του ιδρύματος. Αρχικώς περιείχε 500 έργα από τη συλλογή των ζωγραφικών πινάκων, που εντάσσονταν σε τρεις κατηγορίες: θαλασσογραφίες, προσωπογραφίες της Αυτοκρατορίας και τοπιογραφίες της Πολιτείας του Ρίο ντε Τζανέιρο.
Η ψηφιακή συλλογή είναι διαθέσιμη στη διαδικτυακή διεύθυνση: http://mhn.acervos.museus.gov.br/
1375 Αλφρέδα

Φυσικά χαρακτηριστικά

Τα φυσικά χαρακτηριστικά της Αλφρέδας είναι άγνωστα. Η Αλφρέδα περιστρέφεται γύρω από τον εαυτό της μία φορά κάθε 12 ώρες περίπου.
Tungsten (ταινία)

Βραβεία

Η ταινία απέσπασε 4 βραβεία στο Cyprus International Film Festival και ήταν υποψήφια για άλλα δύο στην Ελληνική Ακαδημία Κινηματογράφου.
Επίσης κέρδισε βραβείο καλύτερης ταινίας στο 8th Romania Intarnational Film Festival στο Βουκουρέστι και απέσπασε Ειδική Μνεία στο Tetouan International Mediterranean Film Festival στο Μαρόκο.
Ταραζέντ

Ονομασίες και ιστορικά στοιχεία

Το παραδοσιακό όνομα «Ταραζέντ» προέρχεται μάλλον από την περσική φράση شاهين ترازو (šāhin tarāzu), που σημαίνει «η ράβδος της ζυγαριάς», αναφερόμενη στην ομάδα που σχηματίζουν οι αστέρες α, β και γ Αετού. Το «šāhin» μεταφράζεται και ως «γεράκι», και με αυτή την έννοια αποτελεί, παρεφθαρμένο, το ιδιαίτερο όνομα του αστέρα β Αετού. Σε αραβικό κατάλογο αστέρων, ο γ αναφέρεται ως Menkib al Nesr (منكب ألنسر - mankib al-nasr), που μεταφράσθηκε αργότερα στη λατινική ως Humerus Vulturis, δηλαδή «ο ώμος του αετού».
Στην Κίνα, η ονομασία 河鼓 (Hé Gŭ), που σημαίνει «τύμπανο του ποταμού», αναφέρεται και πάλι σε σχέση με την ομάδα που σχηματίζουν οι αστέρες α, β και γ Αετού. Ο ίδιος ο γ Αετού είναι γνωστός ως 河鼓三 (Hé Gŭ sān, δηλαδή «ο τρίτος αστέρας του τυμπάνου του ποταμού). Κατά την κινεζική παράδοση της πριγκίπισσας και του γελαδάρη, ο γ και ο β Αετού ήταν παιδιά του Niulang (牛郎 = ο γελαδάρης, α Αετού) και της Zhinü (織女 = η πριγκίπισσα, ο αστέρας Βέγας).
Οι ιθαγενείς Koori της Βικτώριας έλεγαν ότι οι β και γ Αετού ήταν οι μαύροι κύκνοι-σύζυγοι του Bunjil (α Αετού), που και πάλι ήταν ένας αετός (του είδους Aquila audax).
Επίσης, στη νεότερη αστρονομία, ο αστέρας φέρει τα ονόματα 50 Αετού (αριθμός Φλάμστηντ), BD+10 4043, FK5 741, HD 186791, HIP 97278, HR 7525 και SAO 105223, που αντιστοιχούν στην αναφορά του σε διάφορους καταλόγους αστέρων.

Αστροφυσικά χαρακτηριστικά

Ο γ Αετού είναι ένας σχετικώς νεαρός αστέρας, με ηλικία της τάξεως των 100 εκατομμυρίων ετών. Παρά το γεγονός αυτό, είναι ένας εξελιγμένος αστέρας: έχει καταναλώσει σχεδόν όλο το υδρογόνο στον πυρήνα του, με αποτέλεσμα να διαστέλλεται σε ένα λαμπρό πορτοκαλί γίγαντα, με διάμετρο, στην εποχή μας, 95 φορές μεγαλύτερη από αυτή του Ήλιου και λαμπρότητα ίση με 2.540 φορές μεγαλύτερη από την ηλιακή (απόλυτο μέγεθος −3,4). Η θερμοκρασία στην επιφάνειά του είναι 4.210 K. Ο Ταραζέντ συντήκει πλέον ήλιο σε άνθρακα στον πυρήνα του, κάτι που σημαίνει ότι το τέλος του απέχει μόλις μερικά εκατομμύρια έτη. Η μάζα του εκτιμάται σε 5 ως 6 φορές μεγαλύτερη από την ηλιακή, και επομένως, αφού τα εξωτερικά του στρώματα διαφύγουν στο διάστημα, ο πυρήνας του θα συμπιεσθεί σε έναν λευκό νάνο.
Ο Ταραζέντ πλησιάζει το Ηλιακό Σύστημα με ταχύτητα 2,79 χιλιόμετρα το δευτερόλεπτο (10 χιλιάδες χιλιόμετρα την ώρα).